На основу члана 99. став 2. Закона о планирању и изградњи („Сл. гласник РС,“ бр. 72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – УС, 132/2014, 145/2014, 83/2018, 31/2019, 37/2019 – др. Закон 9/2020 и 52/2021), члана 10. Одлуке о прибављању, отуђењу, давања у закуп грађевинског земљишта у јавној својини Општине Бела Паланка („Сл. листи града Ниша,“ бр. 24/14, 38/15 и 119/17) и Одлуке о покретању поступка продаје земљишта катастарских парцела бр: 1265/8, 1265/9, 1265/7, 1265/6, 1266/2, 1266/1, 1265/5, 1265/4, 1265/3, све уписане на лист непокретности 243 КО Бела Паланка – ван варош као и земљиште које се налази на катастарским парцелама број: 2327/2, 2327/3, 2327/4, 2327/5, 2327/6 и 2327/7, све уписане у лист непокретности број 293 КО Мокра („Сл. лист града Ниша“, бр. 98/2022), Комисија за спровођење поступка прибављања, отуђења, давања у закуп и размене грађевинског земљишта у јавној својини објављује:

**ЈАВНИ ОГЛАС**

**о продаји грађевинског земљишта у јавној својини општине Бела Паланка, путем прикупљања писмених понуда**

**I ПРЕДМЕТ ОГЛАСА**

Предмет јавног огласа је продаја грађевинског земљишта у јавној својини Општине Бела Паланка и то земљиште које се налази на катастарским парцелама број: 1265/8, 1265/9, 1265/7, 1265/6, 1266/2, 1266/1, 1265/5, 1265/4, 1265/3, све уписане на лист непокретности 243 КО Бела Паланка – ван варош као и земљиште које се налази на катастарским парцелама број: 2327/2, 2327/3, 2327/4, 2327/5, 2327/6 и 2327/7, све уписане у лист непокретности број 293 КО Мокра, уписане као јавна својина Општине Бела Паланка.

Све наведене парцеле су власништво Општине Бела Паланка са уделом 1/1, са укупном површином од 159.920 m².

Почетна цена за отуђење наведеног грађевинског земљишта утврђена је у висини од 130,57 динара по m², што за површину од 159.920 m² износи 20.880.754,40 динара.

Висина депозита за учешће у поступку износи 10% односно 2.088.075,00 динара од почетне цене грађевинског земљишта и уплаћује се на рачун 840-745151843-03 остали општински приходи по моделу 97 са позивом на број 71-009. Најповољнијем понуђачу задржава се уплаћени депозит до потписивања Уговора. Осталим учесницима у Јавном огласу депозит се враћа у року од 20 дана од дана доношења одлуке председника општине.

Намена земљишта: парцеле су дефинисане као грађевинско земљиште за потребе соларних електрана.

Критеријум за оцењивање понуда је „највиша понуђена цена по m².

**II УСЛОВИ ПРИЈАВЉИВАЊА**

 Право учешћа на огласу имају сва заинтересована правна и физичка лица као и предузетници који испуњавају услове о регистрацији за обављање привредних делатности и који уплате депозит.

 Понуда физичког лица мора да садржи име и презиме, јединствени матични број, адресу становања, контакт телефон и мора бити потписана.

Понуда правног лица и предузетника мора да садржи назив односно пословне име, порески идентификациони број, седиште, контакт телефон и мора бити потписана од стране овлашћеног лица. Уз понуду правног лица и предузетника прилаже се оверена фотокопија извода из регистра привредних субјеката или другог одговарајућег регистра (не старије од 6 месеци) и потврда о пореском идентификационом броју.

Учесник доставља:

1. Уверење Локалне пореске администрације Општине Бела Паланка о измиреним обавезама по основу локалних јавних прихода;
2. Потврду о уплати депозита;
3. Уредно овлашћење за заступање;
4. Оверену фотокопију личне карте (за физичка лица);
5. Понуђену цену грађевинског земљишта;
6. Изјаву о прихватању свих услова из Јавног огласа;
7. Назив своје пословне банке и
8. Број жиро рачуна на који се може извршити повраћај депозита у случају да не буде изабран као најповољнији.

Рок за подношење понуда је до 28.11.2022. године.

 Понуда се доставља на писарници **Општинске управе Општине Бела Паланка, улица Карађорђева бр. 28, Бела Паланка** или препорученом пошиљком, у затвореној коверти са назнаком **„НЕ ОТВАРАТИ“ за Комисију за спровођење поступка прибављања, отуђења, давања у закуп и размене грађевинског земљишта у јавној својини. На полеђини коверте назначити назив, адресу, контакт телефон подносиоца понуде, назнаку на коју се катастарску парцелу понуда односи и редни број под којим је парцела означена у Јавном огласу.**

 Отварање приспелих понуда извршиће се комисијски дана 01.12.2022. године у 12:00 часова у Великој сали Општине Бела Паланка.

 Понуда је непотпуна ако не садржи све што је прописано, ако нису приложене све исправе како је предвиђено Јавним огласом или су подаци дати супротно објављеним условима.

 У случају одустанка најповољнијег понуђача од закључења Уговора, депозит се не враћа.

 Понуђена цена грађевинског земљишта мора да буде исказана у динарском износу. У случају да два или више учесника понуде исту цену, учесници огласа ће бити позвани да непосредно предају понуде са новим ценама све док један од понуђача не понуди већу цену.

 Са најповољнијим понуђачем закључиће се Уговор о продаји грађевинског земљишта у року од 7 дана, који у име Општине закључује председник општине. Ако најповољнији понуђач не пиступи закључењу Уговора председник општине ће закључити Уговор са следећим најповољнијим понуђачем.

 Општина Бела Паланка, задржава право да поништи поступак по овом Јавном огласу, као да у случају пријема неодговрајућих и непотпуних понуда не изврши избор најповољнијег понуђача.

 Купац сноси све трошкове овере уговора као и трошкове проузроковане таксама и накнадама пред надлежним државним органима.

Правно лице и предузетник које није измирило своје обавезе према Општини по основу закупа, накнаде за уређење земљишта и других пореза по решењима Локалне пореске администрације не може бити учесник овог огласа.

Изјаву о прихватању услова огласа као и све остале додатне информације о овом Јавном огласу могу се добити у Општини Бела Паланка, ул. Карађорђева 28 или на телефон 018/855-023. Особа за контакт је Дејан Видановић, председник Комисије.

Општина Бела Паланка неће сносити никакву одговорност нити бити дужна да надокнади било какву штету коју би учесник евентуално могао имати поводом учешћа у овом поступку.

**Председник комисије**

**Дејан Видановић**